
DISSERTATIO  MEDICA 


INAUGURALIS 


QUADAM 

» 

DS 

ARTHEITIDE 

COMPLECTENS. 


AUCTORE  JOSEPHO  CART, 


Inteb  omnia  mala  quibus  plectitur  genus  huma¬ 
num,  nullum  pluris  medici  scrutari  refert,  nullum 
comitatur  dirior  cruciatus  quam  illum  frequentis- 

Arthrltidem  ;  sive  artubus  regu¬ 
laris,  sive  multiplex  et  abnormis  instrumentis  in¬ 
ternis  vitae  necessariis  incumbat,  et  valetudinem 
infelicis  resolvat;  edque  nunquam  non  se  appli¬ 
cuerunt  rei  medicae  studiosi  ad  ejus  naturam,  cau- 


sin^d^ [norbum 


A 

sas,  et  curationem  percipiendas ;  et  vero  ex  quo 

» 

floruit  ipse  pater  medicinae  usque  ad  hodierna 
tempora,  ingenii  molimina  hhc  spectantia  parum 
profecisse,  haud  est  inficias  eundum. 

Prae  atra  caligine  quS.  adhuc  res  proposita 
implicatur,  jure  laudibus  prosequimur  omnes  co¬ 
natus,  etiamsi  irritos,  ad  eam  expediendam ;  me 

tantas  difficultates  victurum,  aut  id  executurum 

\ 

quod  hucusque  summam  ingenii  aciem  fefellit,  ne¬ 
quaquam  spero ;  neque  est  in  animo  fusius  disse¬ 
rere  de  istis  plurimis  aerumnis  arthritidis  irregu¬ 
laris  propriis  :  tantum  est  mihi  consilium,  pro  vi¬ 
ribus,  hanc  artubus  contingentem  nimirum  regu¬ 
larem  tractare,  et  medendi  rationem  quam  opti¬ 
mam  compererunt  nuperi,  paucis  absolvere. 


HISTORIA  MORBI. 


Arthritidem  olim  gentem  humanam  tentSsse 
docent  omnium  populorum  cultorum  et  ad  hu- 

iDanitatem  redactorum  historiae  ;  quibusdam  pla¬ 
cuit  ejus  antiquissimam  factam  esse  mentionem 
apud  scripta  sacra ;  quod  verum  necne  sit  haud 
statuo  :  eandem  late  inter  veteres  Graecos  et  Ro¬ 
manos  grassatam,  ex  Hippocratis,  Luciani,  Sene¬ 
cae,  et  ornati  Celsi  scriptis  facili  patet.  Tempore 
Hipppcratis  profecto  aliquanto  rarior  extitit;  at 
vero  sexcentis  p6st  annis,  cultu  et  luxu  vigentibus, 
admodum  invaluit ,  quibus  noxis  neque  injuria  eam 
tribuit  Galenus  :  ad  hanc  sententiam  illustrandam 
haud  alienum  esset  notare  rarius  arthritidem  ru¬ 
des  et  incultos  torquere;  imo  iere  ignotam  esse 
apud  Indos  Americae  septentrionalis,  et  incolas 
Lapponiae. 

Utrumque  sexum  adoriens,  maribus  tamen 
■quam  feminis  opportunior  existit ;  neque  tamen 
exempla  desunt  harum,  imo  impuberum  utriusque 
sexus,  ea  laborantium :  mulieres  non  vacasse  nos 
certiores  facit  Seneca ;  id  quod  ad  luxum  et  desi¬ 
diam  rite  refert ;  testatur  Heberdenus  ipsi  conti¬ 
gisse  notare  hoc  morbo  tortas ;  hodiernas  ei  esse 

obnoxias  optimi  usu  compertum  habent  medici ; 
hic  vero .  memoratu  dignum  est,  solas  fer^,  quas 

I 

corripiat  esse  proclives  quae  maximi  habitu  virili 
instructae,  genere  vivendi  marium  *  proprio  utun* 
tur.  Neque  celandum  stirpe  arthriticd  natas  cal¬ 
culo  urinae,  eadem  natos  huic  morbo  praecipue 
patere ;  de  qu4  re  postea  erit  disserendum.  •  ^ 

t 

Memoravit  Loubetus  se  cognovisse  eqiios,  ca¬ 
nes,  aliasque  belluas  hoc  malo  torqueri :  aSseritque 

*  •  f 

Morgagnius  auctoritate  quorundam  veterum  fre¬ 
tus,  idem  ad  instar  pestilentiae  semel  grassatum, 
neque  sexui  alterutri,  aut  alicui  aetati,  ne  quidem 
brutis  pepercisse  :  negat  Cullenus  semiviros  pro- 
prib  nisi  vegetiores  et  otio  deditos  arthritidem 
male  habere.  Maxime  contingit  corporibus  ple¬ 
nioribus  otiosis,  et  ex  Venere  vinoque  valetudinem 
fractis;  porrb,  ut  accuratius  loquar,  potissimum 
ea  laborant  quibus  temperamentum  est  cholerico- 
sanguineum,  grandi  capite  et  cervice  brevi  in¬ 
structi.  Si  Sydenhamo  fidendum,  magis  periclitan¬ 
tur,  quibus  acris  quam  quibus  pinguis  subest  Mi- 

nerva:  qiiod,  me  judice,  certi  lege  caret;  neque 
hoc  morbo  caruit  temperamentum  melancholicum. 
Praesertim  contingit  quadragenariis  et  paulo  aeta¬ 
te  provectioribus ;  rarius  impuberibus  nisi  haCre- 
ditate  ei  subjectis,  aut  luxu  et  cultu  corporis  rnol- 
litis ;  imo  adeo  saepe  jam  dictam  aetatem  inva¬ 
dit,  ut  ea  potissimum  aetas  arthritica  sit  nomi- 
nanda. 

« 

Docent  praedicta  pauperes  rarissimi  labo¬ 
rare  ;  tantum  profecto  ad  eam  praecavendam  con¬ 
ferunt  labor  et  temperantia  ut  ipsam  opportunita¬ 
tem  haereditariam  vincere  possint. 


DEFINITIO  MORBI,  ET  INDICIA 
ARTHRITIDIS  REGULARIS. 

Arthritidem  in  duas  species  regularem  et  ir- 
regularem  diviserunt  scriptores ;  hanc  triplicem 
Cullenus  voluit,  nempe  atonicam^  aut  ixtroceden- 
temy  aut  aberrantem.  Prima  regularis  vocatur, 

certo  tempore  fere  accedens,  et  artus  inflamma¬ 
tionem  habens  :  secunda,  atonica^  summa  corpo¬ 
ris,  praecipue  ventriculiy  irnbecillitate,  neque  ar¬ 
tuum  affectu,  insignita:  tertia,  retrocedens^  quia, 
relictis  artubus,  instrumentis  ad  vitae  flammam 

necessariis  incumbit :  quarta,  aberrans^  quia,  ar¬ 
tubus  integris,  partes  internae  plectuntur.  Mihi,  ut 
antea  dixi,  consilium  est  praecipue  de  prima  dis¬ 
serere,  caeteri?  breviter 'perstrictis.  Sic  autem  de¬ 
finivit  Cullenus;  “  Podagra  regularis  OMm  inflam- 

s 

matione  artuum  satis  vehementi,  per  aliquot 
“  dies  perstante,  et  paulatim  cum  tumore,  pru- 
“  ritu,  et  desquamatione  partis,  recedente.’" 

Hic  morbus  gravi  inflammatione  articulos  pe¬ 
dum  et  manuum,  praesertim  pedjs  pollicem,  ra¬ 
rius  artus  majores  male  habet ;  haec  interdum  sed 
rarius  utrumque  simul  pedem  torquet ;  ab  altero' 
ad  alterum,  ab  utroque  ad  alios  artus  palatur ;  ple¬ 
rumque  digitos,  aliquando  tamen  talos  et  carpos 
imo  ullas  pedum  manuumque  partes  adoritur. 

Nonnunquam  ex  improviso  accedit ;  at  lon- 
gfe  saepius  antecedere  consuerunt  imbecillitas  ven¬ 
triculi,  valetudo  labefacta,  cibi  fastidium,  alvus 
atricta,  flatus,  ructus,  animi  et  corporis  resolutio, 
artus  praeter  consuetudinem  frigentes,  praecipue 
ille  artus  torquendus  ;  neque  solito  sudore  maden¬ 
tes;  artus  inferiores  torpentes,  cum  sensu  saepe 
qualem  dat  spina,  aut  frigida  affusa ;  musculi  cru¬ 
rum  saepe  contracti,  et  vaenae  praeter  solitum 
turgentes. 

Haec  signa  aliquot  dies  ante  accessionem 
subesse  solent ;  at  vero  mox  ante  eam  ventricu¬ 
li  conditio  saepe  mirum  in  modum  mutatur ;  nem- 

cibi  desiderium  praeter  naturam  intenditur. 

♦ 

Accessio  invadere  solet  tertia  noctis  vigilii, 
ad  quod  fortasse  confert  calor  quem  moliuntur 
stragula;  dolore  pollicis  pedis  somni  turbantur, 
qui  sensim  ingravescit,  qualem  inducit  morsus  ca¬ 
nis  aut  partium  intentio  vel  laceratio,  aut  alias 
qualem  facit  aqua  fervida  juncturis  affusa ;  saepe 

cruciatus  eo  usque  intenditur  ut  aeger  levissimi 
tactus  sit  impatiens ;  hic  status  usque  ad  noctem 
sequentem  perseverat ;  at  interdiu  dolores  mites¬ 
cunt,  eo  magis  si  artus,  perflatum  aeris  habuerit 
Post  viginti  quatuor  horas  dolor  imminui  coepit ; 
totum  corpus  praesertim  artus  laborans,  leni  dif* 
fluit  sudore;  hic  rubet,  tumet,  et  quodammodo 
splendet;  at  vero  non  evanescunt  dolores;  qui 
indies  vesperi  ingravescunt,  nunc  hebdomadam, 
nunc  brevius,  nunc  diutius ;  quo  vehementior  sit 
cruciatus,  eo  fere  brevior  est  accessio.  Haec  sig¬ 
na  regularem  accessionem  constituunt ;  in  homine 
pleniore,  totum  corpus  mali  fit  particeps ;  arteriae 

I 

celerius,  plenius  et  durius  micant;  subest  pyrexia ; 

sanguis  emissus  superficiem  coriaceam  ostendit; 

urina  parca  est  et  rufa ;  sub  finem  ex  ek  subsidit 

crassum  et  fuscum ;  porro  cibi  appetitus,  inter  ac¬ 
cessionem  fere  nullus  est. 

P ost  accessionem  pes  prurit  et  riget ;  de^lu*- 
bit  cuticula ;  artus  imbecillus  motus  impotens  ex- 
istit ;  animus  alacrior ;  et  reficitur  valetudo.  Ine- 

unte  malo  decessiones  diuturnae  sunt,  aliquando 
biennium  aut  diutius  homo  integritate  fruitur ; 
dein  morbus  quotannis  saepiusve  revertitur,  do¬ 
nec  tandem  adeb  altis  radicibus  haeret  corpori  ut 
nullis  rationibus  sit  divellenda. 

I 

/ 

1  / 

Res  est  notissima  concretiones  in  renibus  et 
articulis  arthriticorum  esse  repertas ;  hos  ex  urate 
jsodae,  illos  maxime  et  saepius  ex  acido  urico 
et  urate  ammoniae  constare  edocuit  chemia ;  id 
quod  cognationem  qua  calculus  urinae  et  proposi¬ 
tus  morbus  conjunguntur,  quodammodo  illustrat ; 
alii  alias,  plures  inepti  de  horum  calculorum  ortu 
senserunt ;  lux  nova  quam  e  chemia  acceperunt,, 
vetat  quo  minus  sententias  antiquiores  super  hac 
re  proferrem. 

Mihi  haud  verisimiles  videntur  solitae  opini¬ 
ones  ;  conjicioque  arterias  in  hoc  morbo  et  calcu¬ 
lo  urinae  plus  solito  acidi  urici  secernere ;  cujus 
origo  prima  fortasse  est  iste  acor  ventriculi  utri¬ 
que  contingens  huic  suspicor  arterias  hoc  ad  re- 

B 

nes  acidum  deferre,  illi^  ad  articulos,  uti,  soda  san- 

'  guinis  ei  accedente,  calculi  jam  dicti  fierent.  Hi 

primo  secernuntur  molles  et  viscosi,  -tandem  per 

vasa  resorbentia,  indurandi. 

\ 

Haec  opinio  eo  magis  mihi  arridet  quod  i* 

\ 

utroque  morbo  alcalina  summo  sunt  in  dolores 
auxilio,  acida  vel  acorem  gignentia  pessime  no¬ 
xae ;  porro  quod  ex  unica  stirpe  uterque  saepe 
proficiscitur. 


QUAEDAM  DE  NATURA  MORBI. 

Angusti  limites  quibus  contineor  vetant  quo 
fusius  de  hac  propositi  parte  dissererem, 

Opinio  vetustissima  est  arthritidem  ad  quen- 

% 

dam  acrem  humorem  esse  referendam,  qui  morans 
in  corpore  instrumentis  vitae  necessariis  plurimum 
noceret,  et  quem  ad  articulos  defert  vis  naturae 
medicatrix,  ubi  minus  noxae  moliatur  et  facile  ex 

corpore  ejiciatur :  Hinc  pessima  profecta  est  no¬ 
tio,  podagram  nempe  corpori  esse  amicam,  om¬ 
nibus  rationibus  promovendam,  calore  et  indusio 
laneo  fovendam. 

V.  Quaedam  aliae  sententiae  huic  parum  distant, 
ei  verbo  dissimiles,  reipsi  simillimae ;  scilicet  ista, 
naturam  hunc  morbum  moliri  ad  graviores  prae¬ 
cavendos,  epilepsiam,  apoplexiam,  &c.  multo  me¬ 
lius,  rne  judice,  confitemur  originem  et  naturam 
hujus  mali  magna  ex  parte  latere ;  neque  celan¬ 
dum  idem  adhuc  opprobium  esse  medicorum. 
Aliquid  noxae  e  corpore  per  accessionem  expelli 
fatens  nego  morbum  ideo  esse  fovendum,  et  statuo 
ei  summis  viribus  esse  occurrendum.  Sententiam 
Cullenianam  prosequi  vix  operae  pretium  videtur, 
quippe  quam  de  hac  re  et  febre  pen^  eandem  fere 
nullus  hodiernus  amplectitur. 

\ 

\ 

— 

Missis  igitur  obscuris  rebus,  videndum  quid 
de  hac  re  suggerant  ipsa  mali  indicia.  Hinc  satis 

a 

docemur  accessionem  arthriticam  regularem  inflam- 

matione  ligamentorum  et  tendinum  maxime  inniti ; 
quam  haud  inficiandum  alias  magnopere  referre, 
nempe  tumorem,  ruborem,  et  dolorem  illi  cum  his 
esse  communes.  Propria  articulorum  fabrica, 
aliaeque  causae  non  probe  perspectae  illius  inflam¬ 
mationis  proprietates  gignit ;  hinc  fortasse  effici¬ 
tur  eam  vix  aut  ne  vix  quidem  in  exulcerationem 
et  gangraenam  desinere. 

Porro  mutatio  in  melius,  vires  animi  et  corr 
poris  refectae  quae  accessionem  decedentem  exci¬ 
piunt,  indicare  videntur,  judice  Gregorio,  hunc 
morbum  non  esse  generis  nervosi ;  quippe  quia 
omnes  huc  spectantes  mirum  in  moduni  hominem 
resolvunt, 

/ 

Quia  haereditarius  est  et  calculo  urinae  cog¬ 
natus,  conjicio  eum  quadam  propria  indole  et 
compage  corporis  inniti,  quo  fit  ut  mares  prae  fe¬ 
minis  adoriatur,  perinde  atque  hysteria  has  prae 
illis.  At  qualis  sit  haec  indoles,  et  quare  hinc  ali¬ 
orsum  morbus  transferatur,  nequaquam  statuo  ,*  et 

ignorantiam  profiteri  malo  quam  inutilia  commen¬ 
ta,  quae  cito  delebit  dies  excogitare. 


QUAE  SINT  NOXAE  EXCITANTES. 

Hic  morbus  aliquando  noxas  excitantes  ad- 

A  ' 

motas  plane  consequitur;  alias  nullas,  aut  certe 
quales  medicorum  acies  non  capit;  scilicet,  ubi 
stirpe  arthritica  prognatis  contingit. 

Noxae  ^evidentes  maxime  duplicis  sunt  ge¬ 
neris  ; 

\ 

N 

\ 

I.  Quae  corpus  implent. 

II.  Quae  impletum  debilitant. 

I.  Quae  corpus  implent :  hae  sunt  otium  et 
quies  corporis ;  victus  plenior  et  ‘  lautior,  maxime 
e  carnibus  confectus  ;  condita  omnia  ;  vinum  me¬ 
racius,  et  potiones  omnes  fermentatione  genitae, 


I 

largius  assumpta ;  quodcunque  halitum  cutis  co¬ 
hibet,  alvumque  contrahit,  ut  frigus  &c ;  exina¬ 
nitiones  solitae,  naturales  vel  abnormes,  imminutae, 
quales  haemorrhois,  humor  quem  eliciunt  fonti¬ 
culi,  setacea,  et  similes  res. 

II.  Quae  impletum  debilitant. — Hae  sunt  li¬ 
quores  meraciores,  praesertim  stillatitii  liberiore 
manu  assumpti ;  cibi  incitantes,  conditi,  con¬ 
coctu  difficiliores ;  vehementior  aliqua  animi  in- . 

tentio,  excogitatio  aut  disputatio  acrior,  quae  vires 

*  \ 

corporis  perinde  atque  animi  frangit;  somni  bre¬ 
viores  et  impediti  ex  quacunque  causa  ;  Venus 
maturior  et  immodica,  quam,  testatus  est  Syden- 
hamus  celeberrimus,  per  se  hunc  morbum  intulisse 
junioribus,  etiam  parentibus  integris  et  eo  penitus 
vacantibus  prognatis :  cibus  ex  pleniore  parcior, 
quies  etiam  et  otium  subita  ex  nimio  labore  et  ex¬ 
ercitatione  ;  cruditas  acida  vel  acorem  gignentia ; 
denique  motus  animi  vehementiores ;  quales,  ira, 
gaudium  et  tristitia.  Quomodo  fiat  ut  affectus 
animi  invicem  contrarii  eodem  spectarent,  non- 

habeo  compertum ;  quod  si  in  animo  habeatur  ani- 

/ 

muin  corpus  admodum  afficere,  et  sensilitatem 
justo  majorem  arthriticis  contingere  solere,  atque 
miro  consensu  cereburn  et  ventriculum  conjungi, 
qui  maxime  hic  patitur,  facile  intelligetur  animi 
motus  turbare  et  recta  vel  indirecti  debilitare  u- 

niversum  corpus  :  Inter  has  causas  etiam  sunt  muU 

/ 

ta  ambulatio  ultra  fatigationem,  cursus,  venatio, 
&c.  ^ 

Aliae  noxae  memorandae  sunt  ad  neutrum 
genus  jam  dictum  referendae  ;  quales,  calcea¬ 
menta  arctiora,  quae  pedibus  inde  compressis,  ac¬ 
cessionem  genuerunt ;  frigus  et  humor  pedibus 
admota,  etiam  vis  externa  vel  ictus  iisdem  illa¬ 
tus. 

Morbus  jam  inveterascens  quasdam  prae  cae- 
teris  anni  tempestates  affectare  videtur ;  aliis  ta¬ 
men  alias,  neque  certae  legi  paret  haec  res ;  alii, 
vere  et  autumno  maxime  patiuntur ;  alii,  hyeme, 
integritate  per  aestatem  fruentes  ;  Quomodo  anni 

tempora  hunc  praestent  effectum,  parum  perspi¬ 
cio,  eo  magis  quod  res  nulli  certae  normae  obse¬ 
quitur  ;  ideoque  neque  frigori  neque  calori  coeli 
tribui  potest ;  haud  est  absimile  consuetudinem 
quae  permulta  cum  ad  sanitatem  tum  etiam  ad 
aegritudinem  spectantia  ^  regit  et  gignit,  ad  hoc 
etiam  haud  minimum  conferre  :  Hoc  cert^  con¬ 
stat,  rationem  coeli  et  tempestatis  multo  minus 
podagram  quam  rheumatismum  afficere  aut  mo¬ 
vere. 


NOXdi  PROCLIVITATEM  CREANTES. 

Neque  haec  rei  propositae  pars  non  densis 
tenebris  obscuratur ;  nec  nisi  sermone  jam  me¬ 
morato  quadam  ex  parte  iterato  tractari  potest ; 
quippe  quia  inter  hujus  morbi  noxas  quaedam 
cum  eum  excitant,  tum  etiam  proclivitatem  gig¬ 
nunt  ;  hae  autem  sunt  corpus  plenius,  caput  mag¬ 
num,  temperamentum  cholerico-sanguineum,  ae¬ 
tas  provectior,  victus  lautior,  otium,  quies,  lux- 

us,  cultus,  Venus  ;  at  vero  labes  haereditaria  maxi¬ 
me  proclivitatem  procreat.  Haecce  labes  in  pro- 
pria  irritabilitate  et  mobilitate  corporis  magna  ex 
parte  consistit ;  et  efficere  videtur  ut  aliae  partes 
praeter  articulos  male  se  haberent ;  et  nil  mirum 
si  potissimum  ventriculus,  prae  summa,  qua  pol¬ 
let  sensilitate,  et  arcto  nexu  quo  nervorum  ope 
caeteris  corporis  cum  partibus  jungitur  :  Cum  ipse 
laborans  totum  hominem  semper  afficit,  invicem 
affectus  ab  aliis  instrumentis  imbecillis,  multo  ma¬ 
gis  torquebitur,  corpore  praeter  consuetudinem  ir¬ 
ritabili,  ut  in  hoc  ipso  morbo ;  hinc  nausea,  vo¬ 
mitus  ;  .hinc  partim  saltem  alia  mala  et  turbae, 
quae  hic  patitur. 

Ex  eMem  irritabilitate,  cerebrum  'in  hoc 
morbo  malis  non  vacat,  et  noxis  excitantibus  ad- 
motis  laeditur,  quae  aliter  nil  ei  nocerent ;  artus 
potissimum  plectuntur,  quia  eorum  functiones 
plane  docent  eos  admodum  causis  irritantibus  esse 
subjectos. 

c 

Haec  irritabilitas  plane  confert  haud  parum 
ad  istas  varias  aerumnas  procreandas  quae  arthri¬ 
ticis  morbo  irregulari,  contingunt ;  variae  partes 
affectae  varia  signa  gignent,  pro  situ,  officio  cae- 
terisque  singularum '  proprietatibus  :  hinc  ventri¬ 
culum  cruditas,  cerebrum  apoplexia  vel  inflamma¬ 
tio,  cor  palpitatio,  pulmones  inflammatio  vel  asth¬ 
ma  torquebunt. '  Quod  si  junior  aegrotaret  et 
plenior,  morbus  in  eo,  id  quod  fas  est  conjectu,  ad 
inflammationis  quam  imbecillitatis  speciem  erit 
proclivior. 

Ex  praedictis  facile  patebit  quare  arthritis 
non  semper  vegetiores,  robustiores  et  pleniores 
plectat,  at  saepe  etiam  homines  compagis  imbecil¬ 
lioris,  mollioris  et  delicatae,  neque  raro  literarum 
studio  acriore  extenuatos,  si  modo  infelices  labes 
supra  comprehensae  haeredes  essent. 

QUOMODO  MALUM  DIGNOSCATUR. 

Huc  usque  absoluta  re  proposita,  videndum 
quae  mala  hoc  adeo  simulent  ut  etiam  rei  medi¬ 
cae  peritiori  sit  errandum ;  rheumatismus  autem 
fere  unic^  ex  omnibus  morbis  huc  referendus  vi¬ 
detur. 

Primo  aspectu  hi  duo  nexu  adeo  arcto  et  fir¬ 
mo  conjungi -videntur,  ut  unus  et  idem  sint  judi¬ 
candi  ;  plurimum  tamen  inter  eos  interesse  cla¬ 
rissime  docebit  accuratior  indagatio. 

Imprimis,  propositus  morbus  apud  omnes  fe¬ 
re  regiones  orbis  terrarum,  rheumatismus  frigidas 
et  humidas  maxime  grassatur ;  ille  prevectiores 
aetate  luxuque  plenos  et  simul  valetudinem  frac¬ 
tos,  hic  potius  juniores  et  fortiores  tentare  con¬ 
sueverunt ;  ille  viroS' saepius  quam  mulieres,  hic 
fere  pariter  sexum  utrumque  invadit :  ille  praeser¬ 
tim  pedum  et  manuum  articulos, ,  hic  autem  artus 

majores  infestare  solet;  huic  quam  illi  gravior 
plerumque  contingit  pyrexia,  et  intentior  cordis  et 
arteriarum  motus ;  ille  rarius,  hic  frequenter  plu- 
res  artus  eodem  tempore  male  habet ;  hic  magis 
et  saepius  quam  ille,  alio  relicto,  alium  petit  artum/ 
hinc  illorsum  per  artus  palans :  ille  complures 
noxas  excitantes  externas,  hic  autem  unicam  fere, 
nimirum  frigus  corpori  admotum  agnoscit :  ilium 
fere  semper,  hunc  vero  nunquam,  nisi  ex  alienis 
causis  illatis,  antecedit  affectus  ventriculi  jam  me¬ 
moratus,  illius  inflammatio,  ni  fallor,  tantum  ar¬ 
tuum  ligamenta  et  tendines,  hujus  fibras  etiam 

musculares  corripit :  hujus  dolores,  corpore  quo- 
quomodo  incalescente,  ingravescunt,  illius  autem 

aliquando,  ex  hac  ipsissima  causa,  mitescunt;  ilii 
articulus  affectus  quam  huic  magis  intumescere  et 
rubescere  consuevit,  neque  raro  proprie  splendet ; 
insuper  illi  articulos  malb  habent  calculi  qui  tophi 
nuncupantur,  huic  nequaquam :  huic  quam  ilii 
morbo  multo  majoris  aegrotantis  refert,  quae  coeli 
ratio,  quae  anni  tempestas  sit,  considerare :  hic 
vix  unquam  morbus  haereditarius  est  habendus ; 

nullo  proprio  habitu  vel  indole  corporis  stipatur, 

neque  aliquid,  quantum  scio,  cum  urinae  calculo 

•*  ^ 

commune  habet;  nec  denique  certa  lege  temporis 
accedit  aut  decedit. 

Quantacunque  esset  difficultas  arthritidem  re¬ 
gularem  dignoscendi,  multo  majore  premi  consue¬ 
vit  medicus,  ubi  speciem  podagrae  irregularis  mor¬ 
bus  induit ;  tanta  enim  et  tam  varia  mala  hic  ex- 
orientia  mirum  in  moduiii  ejus  solertiam  fallunt, 
acerrimumque  studium  desiderant ;  neque  profec¬ 
to  interdum  verum  inveniri  poterit,  nisi  anteceden¬ 
tibus  noxis  et  indiciis,  habitu  corporis,  et  bene 
multis  aliis  rebus  cognitis  et  observatis. 


QUID  SIT  PRAESx\GIUM. 

Si  junior  esset  laborans,  sanique,  ut  videtur,, 
habitus,  si  ei  genus  vivendi  temperatum  et  mo¬ 
destum  fuerit,  si  neque  Veneri  neque  Baccho  nimis 
indulserit ;  si  accessiones  hucusque  paucae  neque 

diuturnae,  longis  simul  integritatibus  interjectis, 
fuerint;  si  partes  laborantes  poste^  parum  inde 
debilitentur,  et  universum  corpus  solitis  functioni¬ 
bus,  et  homo  vitae  officiis  peragendis  par  relinqua¬ 
tur  ;  si  etiam  artus  tantummodo  morbus,  nempe, 
regularis,  tentaverit,  scire  licet  optimum  esse  au¬ 
gurium  ;  non  quod  sic  loquens  morbum  nunc  sem- 
per  sanabilem  praedicare  volo ;  sed  quod,  rebus 
ita  se  habentibus,  minus  hominem  periclitari  ju¬ 
dico.  Quod  si  articulis  relictis  vel  insontibus  ca- 
% 

piti,  pulmonive  contingeret  malum  aut  ubivis  in¬ 
tus  vertatur ;  si  senio  imbecilli  et  luxu  aut  aliunde 

t 

confecti,  et  saepius  ant^  hoc  morbo  torti  aegrota¬ 
rent,  constat  ne  minimam  quidem  spem  affulgere, 
et  omnia  in  praecipiti  versari.  Denique,  ut  brevi 
loquar,  quo  proprius  accederet  malum  ad  arthriti¬ 
dem  regularem  aut  irregularem,  eo  minus  aut  ma¬ 
gis  discriminis  laborantibus  adest. 

QUAE  SIT  CURATIO. 

-  Etiamsi  certam  hujus  morbi  naturam  ignore- 
rnus,  et  varia  atque  abnormia  indicia  quibus  insig¬ 
nitur,  explicare  nequeamus  ;  nihilosecius  studiosi 
juvantium  et  laedentium  observatione,  si  non  ra¬ 
dicitus  evertere,  certb  accessiones  quadam  ex  parte 
lenire  et  aerumnas  aegri  mitigare  possimus ;  in  hoc 
morbo  curando,  uti  in  quibusdam  aliis,  medicus 
tantummodo  naturae  minister  esse  debet  ,*  nil  aliud 
aegrotanti  restat  qui  eum  prorsus  arcere  velit, 
quam  ut  vita  temperatb  et  modeste  acta  exercita¬ 
tione  corporis  idonea  assidue  adhibita,  solum  prae¬ 
sidium  expectaret. 

Ad  regularis  podagrae  curationem  duplex 
esse  videtur  consilium  : 

I.  Vim  accessionis,  dum  subest,  sedare,  et 
eandem,  quatenus  hoc  impune  fieri  possit,  brevi¬ 
orem  efficere. 


I 

II.  Ejusdem  reditui,  inter  integritatem  ob¬ 
viam  ire ;  aut,  si  hoc  fieri  nequeat,  saltam  mitio¬ 
rem  rariorem  que  moliri. 

I.  Non  mihi  est  in  animo  varia,  multa  parum 
utilia,  medicamenta  memorare,  quae  in  medium 
omni  in  aevo  protulere  empirici ;  quorum  nonnul¬ 
la  coin perit  usus  non  solum,  ut  jam  dixi,  nihil  pro- 

/ 

ficere,  at  saepe  plurimum  nocere,  imo  aliquando 
maturum  fatum  moliri.  Quod  ad  primum  consi¬ 
lium,  vitandum  est  omnes  noxas  animum  et  cor¬ 
pus  irritantes,  quippe  quae  ad  pyrexiam  et  calo¬ 
rem  accessionem  comitantes,  augendos,  plurimum 
conferunt  Frigus  fugiatur  an  admoveatur,,  non 
,  inter  curantes  convenit ;  quibusdam  placet  idem 
utilissimo  remedio,  aliis  pessimae  noxae ;  auctori¬ 
tate  tamen  Kinglakii  et  proprio  usu  et  experiende! 
innixus,  hoc  modicum  prodesse,  credere  inducor  : 
optimi  sub  form!  aquae  frigidae  admoveri  solet ; 
vel  articulo  in  hanc  immisso,  vel  etiam  linamentis 
eadem  humectatis  loto.  Praecipit  jam  memora¬ 
tus  medicus  hoc  auxilio  assidue  esse  utendum,  do- 

nec  calor  partis  affectae  idojieum  et  naturalem 
aequaret;  quod  praeceptum  tutum  et  idoneum 
necne  esset,  non  statuo. 

Nequaquam  novum  hoc  esse  auxilium  ha¬ 
bendum  :  Celsus  ornatus  aliique  quidam  ex  vete¬ 
ribus,  de  artuum  vitiis  disserentes,  idem  praecepe¬ 
runt  ;  neque  non  dignum  est  notatu  Harveium 
immortalem  idem  remedium  fuisse  expertum,  cu¬ 
jus  ope  suos  cruciatus,  ipse  podagra  tortus,  lenie¬ 
rat  ;  at  vero  aliquantum  suspicor  frigidam  diutius 
et  liberius  admotam,  inflammatione  introrsum  ab 
articulis  avocata,  plurimum  noxae  moliri  posse : 
Quod  ad  omnia  alia  spectat,  regimine,  quod  anti~ 
phlogisticum  vocatur,  utendum  esse,  fere  inter  om¬ 
nes  medicos  convenit.  Si  gravior  sit  inflammatio, 
aegrotans  junior  et  plenior,  neque  vetarent  aliae  ^ 
res,  sanguinem  elicere  licebit ;  at  vero  cavendum 
ne  saepius  vena  feriatur,  quod  non  solum  debili¬ 
tatem,  sed  etiam  aliquando  vasorum  plenitudinem 
moliendo  nocebit :  pro  rebus  jam  dictis,  plus  mi- 
nusve  sanguinis  detrahere,  venam  brachii  incidere, 

aut  hirudinibus  uti  oportebit :  levem  aurarum  per¬ 
flatum  habere  debet  laborantis  cubiculum  :  sum- 

f 

ma  cura  vitandus  omnis  articuli  laesi  motus,  aut 
quilibet  intentior  animi  affectus ;  magis  angue  et 
cane  etiam,  nunc  fugiendum  cibos  incitantes,  con¬ 
ditos,  polionesque  meraciores;  non  tamen  de¬ 
fuerunt  exempla  etiam  inter  accessionem,  vini 
proficientis:  nimirum  ubi  ventriculus  est  im¬ 
becillus,  et  homo  antea  meracius  bibere  assueve¬ 
rit  :  hic  profecto  regimen  jam  dictum  eo  negligere 
oportebit,  ut  concedatur  aegro  modica  vis  vini  et 
cibi  ex  carnibus.  Frigidam  bibendam  praecepe¬ 
runt  quidam  ;  neque  forsan  inepti,  si  in  animo  ha¬ 
beatur,  eandem  in  pierisque  morbis  febrilibus  per¬ 
utilem  esse,  nimirum  arteriolarutn  excernentium 
spasmum,  si  qui  sit,  solvendo,  eoque  sudorem  eli¬ 
ciendo  et  corpus  refrigerando. 

Porro  ad  primum  consilium,  optime  juvant 
quae  alvum  leniter  solvunt ;  nil  fere  pluris  jnterest 
medicoruiij  efficere  quam  alvum  laxam  servare : 
praestant  autem  in  hunc'  finem  radix  rhei  palmati. 


/ 

oleum  e  seminibus  ricini  communis ;  aloe  perfolia- 
ta,  sales  medii,  et  fortasse  sapo. 

Ex  imbecillitate  ventriculi,  primo  adspectu 
vomitum  juturum  opinemur ;  at  satis  liquet  his 
.  parcius  et  rarius  esse  utendum. 

Aliquantum  opis  pollicentur  scarificatio^  m- 
sicatoria,  rubefiacientia,  et  caetera,  at  praecipue 
hirudines,  ut  antea  diximus. 

Si  aqua  frigida  articulo  adhibeatur,  apud  gen¬ 
tes  Europae  septentrionalis,  optimi  prodest  cujus 
temperies  istam  caeli  solitam  fere  exaequaret : 
Quod  si  incolis  plagarum  fervidiarum  incideret 
morbus,  praestabit  fortasse  paulo  frigidior ;  quem 
in  finem  usurpantur  solutiones  quorundam  salium 
mediorum.  '  < 

Quae  sudorem  movent  haud  parum  auxilii 
illatura  videantur,  eo  magis  quia  halitus  cuticula¬ 
ris  articuli  laborantis  cohibitus  accessionem  prae¬ 
sagire  et  comitare  solet :  at  vero  nequaquam  eli¬ 
ciendus  est  sudor  per  medicamenta  calidiora  et 
incitantia ;  quippe  qtiae  vim  cordis  et  arteriarum 
intendunt ;  optime  respondebunt  potus  tenuiores, 
aqua  acetitis  ammoniae,  vinum  tartritis  antimonii, 
&c» 

Opium  etiam  inter  accessionem  fuit  in  usu ; 
et  profecto,  si  homo  senior  esset,  si  saepius  morbo 
laboraverit,  signis  febris  simul  sublatis  auxilium 
promittit ;  quipp^  quia  somnos  conciliat,  quietem 
molitur,  et  lenes  movet  sudores.  At  plerumque 
alienum  est. 

f 

II.  Proximum  est  ut  videamus  quomodo  sit 
obviam  eundum  accessionis  reditui. 

Hic  praecipui  notandum  vitam  temperati  et 
modeste  actam,  exercitationem  idoneam  et  cibos 

parciores  et  tenues,  non  solum  ad  podagram  regu¬ 
larem,  sed  etiam  irregularem  praecavendam,  mi¬ 
rum  in  modum  conferre  :  rite  Culienus  habet  haec 
bene  servata  non  solum  morbum  lenire,  sed  etiam  ' 
eundem  penitus  divellere,  imo,  saepe  ipsis  stirpe 
arthritica  natis.  Rem  ita  se  habere  edocuerunt 
et  adhuc  docent  plurima  exempla ;  neque  ullum 

melius  vita  celeberrimi  Gregorii  hodierni  ;  qui 

/ 

stirpe  arthritica  ortus,  et  semel  juvenis  hoc  morbo 

tortus,  ratione  vivendi  temperata  et  exercitatione 

fretus,  inde  ejus  cruciatus  penitus  effugit. 

✓ 

Victus  e  frugibus  foret ;  quales  concoctu  fa¬ 
cillimae  sunt,  neque  acorem  ventriculi  movent. 
Carnibus  parcius  utendum  ;  Lac  optimo  est  po¬ 
tui  ;  at  fugiendum  omnes  potiones  fermentatione 
genitas  ;  vinum  et  alcohol  pejus  angue  et  cane  vi¬ 
tanda  :  neque  tamen  certam  habet  haec  re^  legem, 
quae  alia  atque  alia  erit  pro  antecedente  vitae 
consuetudine,  habitu  corporis,  et  multis  aliis  re¬ 
bus.  Summo  opus  est  studio  ne  noxis  externis 
laedantur  articuli  antea  affecti ;  quem  in  finem,  vi- 

tandum  subitas  coeli  mutationes,  frigus,  humorem, 

irritamentaque  omnia,  veluti  fatigationem. 

/ 

Si  magna  articuli  imbecillitas  accessionem 
exceperit,  perutilia  erunt  strigil,  fricationes,  lenis 
exercitatio  quae  corpus  incitaret,  neque  fatigatio¬ 
nem  aut  sudorem  moveret ;  et  calidarium  vel  te¬ 
pidarium  :  neque  frigidarium  non  valuit  ad  lae- 

m 

sam  partem  roborandam.  Denique  artus  oleo 
vel  adipe  frictus,  si  quid  rigoris  fuerit,  iterum  sui 
motus  potens  fiet. 

Cum  omnes  aegrotantes  ea  remedia  sponte 
quaerunt  quae  minus  doloris  movent,  et  praesi¬ 
dium  praesentissimum  pollicentur,  nil  mirum  ar¬ 
thritide  laborantes,  qui  vitam  luxuriosam  agunt, 
hoc  genus  remediorum  summa  cura  explorare  so¬ 
lere  :  hujusmodi  autem  sunt  iste  pessimus  pulvis 
portlandicus,  aqua  calcis,  alkalinae  naturae;  haec 
fere  omnia  sunt  vitanda,  praecipue  pulvis  jam  dic¬ 
tus  ;  qui  naturae  moliminibus  renitendo  (etiamsi 
primo  levaret,)  tandem  fatum  maturum  affert 

Porro,  pariter  fugienda  sunt  omnia  ista  auxilia 
quae  specijica  habentur  ;  eo  quod  miser  his  fretus 
illam  vivendi  rationem  negligit,  quae  sola  securi¬ 
tatem  pollicetur. 

I 

DE  PODAGRA  ABNORMI. 

Jam  antea  dixi  mihi  non  esse  consilium  fu¬ 
sius  de  podagre  a  abnormi  disserere  :  quam  cun¬ 
que  speciem  induat  morbus,  salus  magna  ex  parte 
vivendi  idonea  ratione  nititur ;  neque  tamen  cu¬ 
ratione  eadem  opus  est  inter  ipsas  accessiones 
morbi  abnormis,  at  alias  alia  pro  parte  affecta, 

f 

signis  variis,  agroti  habitu  et  vivendi  consuetudine. 
Igitur  in  podagra  atonica,  ventriculi  imbecillitati 
est  obviam  eundum,  cibo  e  carnibus  confecto,  vino 
modico  Madeirensi  vel  Xerensi,  vel  alcohole,  si  vi¬ 
num  acorem  ventriculi  incitaret:  hic  etiam  robo-  ^ 
rantibus  utendum,  ut  cinchona  officinali,  carbo- 
nate  ferri  &c.  Si  supervenirent  ista  mala  quae 
podagrae  retrocedentis  aut  aberrantis  sunt  pro- 

pria,  alia  alias  pro  partis  et  mali  ratione  auxilia 
opus  erunt ;  Pulmonis  inflammationi,  Osthmati, 
Apoplexiae,  motui  cordis  abnormi,  et  caeteris, 
per  remedia  singulorum  propria  occurrendum, 
simul  aegri  aetatis,  habitus,  et  vitae  generis  ha- 
bM  ratione. 


PINIS. 

